આ વર્ષ દરમિયાન નોકરીના ક્ષેત્રમાં જે લોકો સંકળાયેલા છે તેવા જાતકોએ પોતાનો વ્યવહાર ન્યાયપૂર્ણ રાખવો. નમ્રતા અને વિવેક આપને નોકરીમાં પ્રગતિ કરાવે. ધંધામાં જે ધંધો આપ કરી રહ્યા છો તેને સ્થિર રાખવો. ધંધાની વારંવાર બદલી કરવી નહીં. સરકારીમાંથી કે ટેન્ડરથી પણ વ્યવસાયમાં લાભ મળે. છેતરપિંડી ન થાય તેની કાળજી રાખવી. લાગણીવશ થઇ ધંધો ન કરવો. આ વર્ષ આપની ચલ-અચલ સંપત્તિમાં ખાસ ફેરફાર જણાતો નથી. આપની મિલકતમાંથી આવક ઊભી કરવી હોય તો પ્રયાસો દ્વારા શક્ય બને. આપની જેટલી ક્ષમતા હોય તેટલું જ જમીનમાં રોકાણ કરવું. વ્યાજથી કે અન્ય ક્ષેત્રથી નાણાં લાવી જમીન લેવાથી સામાન્ય તકલીફ પડે.